CELEX: 62012CA0047
Language: et
Date: 2014-09-11 00:00:00
Title: Kohtuasi C-47/12: Euroopa Kohtu (esimene koda) 11. septembri 2014 . aasta otsus (Finanzgericht Kölni eelotsusetaotlus – Saksamaa) – Kronos International Inc. versus Finanzamt Leverkusen (Eelotsusetaotlus — ELTL artiklid 49 ja 54 — Asutamisvabadus — ELTL artiklid 63 ja 65 — Kapitali vaba liikumine — Maksuõigusnormid — Ettevõtte tulumaks — Liikmesriigi õigusnormid, mille eesmärk on kaotada jaotatud kasumi topeltmaksustamine — Mahaarvamise meetod, mida kohaldatakse nende äriühingute makstud dividendidele, mis on selle liikmesriigi residendid, kus asub dividende saav äriühing — Maksuvabastuse meetod, mida kohaldatakse nende äriühingute makstud dividendidele, mis on residendid muus liikmesriigis kui liikmesriik, kus asub dividende saav äriühing, või kolmandas riigis — Dividende saava äriühingu kahjumi erinev maksustamine)

17.11.2014   
            
            
               ET
            
            
               Euroopa Liidu Teataja
            
            
               C 409/2
            
         Euroopa Kohtu (esimene koda) 11. septembri 2014. aasta otsus (Finanzgericht Kölni eelotsusetaotlus – Saksamaa) – Kronos International Inc. versus Finanzamt Leverkusen
   (Kohtuasi C-47/12) (1)
   
   ((Eelotsusetaotlus - ELTL artiklid 49 ja 54 - Asutamisvabadus - ELTL artiklid 63 ja 65 - Kapitali vaba liikumine - Maksuõigusnormid - Ettevõtte tulumaks - Liikmesriigi õigusnormid, mille eesmärk on kaotada jaotatud kasumi topeltmaksustamine - Mahaarvamise meetod, mida kohaldatakse nende äriühingute makstud dividendidele, mis on selle liikmesriigi residendid, kus asub dividende saav äriühing - Maksuvabastuse meetod, mida kohaldatakse nende äriühingute makstud dividendidele, mis on residendid muus liikmesriigis kui liikmesriik, kus asub dividende saav äriühing, või kolmandas riigis - Dividende saava äriühingu kahjumi erinev maksustamine))
   2014/C 409/02
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Köln
   
      Põhikohtuasja pooled
   
   
      Hageja: Kronos International Inc.
   
      Kostja: Finanzamt Leverkusen
   
      Resolutsioon
   
   
               1.
            
            
               Seda, kas liidu õigusega on kooskõlas niisugused siseriiklikud õigusnormid, nagu on kõne all põhikohtuasjas, mille kohaselt liikmesriigi residendist äriühing ei või arvata maha ettevõtte tulumaksu, mille on tasunud teises liikmesriigis või kolmandas riigis dividende maksnud kapitaliühingud, kuna need dividendid on esimesena nimetatud liikmesriigis maksust vabastatud juhul, kui need makstakse sellise osaluse alusel, mis moodustab vähemalt 10 % dividende maksva äriühingu kapitalist ja kuna käesolevas asjas on dividende saava kapitaliühingu olemasolev osalus suurem kui 90 % ja dividende saav äriühing asutati kolmanda riigi seaduse alusel, tuleb hinnata ELTL artiklite 63 ja 65 alusel.
            
         
               2.
            
            
               ELTL artiklit 63 tuleb tõlgendada nii, et nimetatud sättega ei ole vastuolus see, kui teise liikmesriigi või kolmanda riigi residendist äriühingu poolt makstud dividendidele kohaldatakse maksuvabastuse meetodit, samas kui dividendidele, mida maksab dividende saava äriühinguga samas liikmesriigis asuv äriühing, kohaldatakse mahaarvamise meetodit, ja et juhul, kui dividende saaval äriühingul tekib kahjum, toob mahaarvamise kord kaasa selle, et dividende maksva residendist äriühingu tasutud maks tagastatakse täielikult või osaliselt.
            
         
      (1)  ELT C 98, 31.3.2012.